Datasets:

R5dwMg

/

zh-wiki-yue-long

like 2

喺創立咗一個重新架構過嘅經濟，一個重新武裝過嘅軍隊，同埋一個極權統治嘅政權之後，希特拉採納咗一個向外擴散嘅壓迫性外交政策，嚟擴張日耳曼人嘅生存空間。咁樣，當德國佔領咗全奧地利同埋捷克西北，同埋入侵波蘭之後，就令第二次世界大戰爆發，至1941年，德國佔領咗半個歐洲。

雖則話響1939年9月前，中國嘅抗日戰爭，埃塞俄比亞嘅抗意戰爭等等嘅反法西斯嘅抵抗已經開始咗，但係一般認為戰爭係由1939年9月1號德國入侵波蘭、英法對德國宣戰開始，去到1945年8月15號/8月14號日本向同盟國投降先至完。

後來，德國政府開始唔理凡爾賽條約，又想再整大軍隊。保皇派、德國民族主義者同埋前軍隊將領開始質疑凡爾賽條約，德國民族主義者認定一次大戰戰敗係國內嘅猶太人造成。加埋一次大戰時俄國打輸畀德國，德國利用同俄國蘇維埃政府簽嘅布列斯特－立陶夫斯克條約，吞咗俄國9成煤礦、有人口嘅領土，德國開始重整經濟。

1933年開始，由希特拉帶領嘅德國開始走向軍事強國，全國轉到納粹化，成立第三帝國，喺1933至1939年，德國重整軍備就使咗140億。重利用布列斯特－立陶夫斯克條約試凡爾賽條約中唔畀用嘅坦克同飛機。又重新打造凡爾賽條約唔畀嘅軍艦。

1935年，希特拉宣佈恢復兵役制。1936年，希特拉宣佈德國重奪萊茵蘭非軍事區。1938年3月，希特拉宣佈德國同奧地利合併。1939年3月，希特拉宣佈攞咗捷克斯洛伐克除蘇台德地區剩低嘅地方。1939年9月，德軍突襲波蘭，第二次世界大戰爆發，西歐戰線開始。

日本喺19世紀末搞明治維新，科技同埋軍事上向西方學習。19世紀亞洲多國軍事薄弱，東南亞多處一早就係西方列強嘅殖民地，當中中國晚清時期沿海地區更加係各列強佔領嘅對象。日本學咗西方殖民式發展方向，以軍事同埋政治擴大自己國力。

日本國內喺1890至1930年，因為軍方喺台灣、東北同埋韓國嘅經濟掠奪，令日本國內民眾得到唔少經濟上嘅好處，日本國內根本冇聲音表達日本佔領其他國家有問題。而日本軍方長打長勝，政治權日大。關東地區嘅日本關東軍更加好似英國殖民時期嘅東印度公司，完全喺中國東北成為一個王國。

日本喺1931年九一八事變後，以殖民管理及軍事保護日本資產嘅方法，入主中國東北，佔領大量鐵礦同埋煤礦資源，又發展工業，強化日本軍事經濟，安排日本人殖民到呢一區。1932年成立佢嘅附庸國滿洲國，當時日本關東軍嘅軍事目標係以中國東北為基地，進攻蘇聯遠東地區，明顯係因為蘇聯嘅軍事威脅遠遠大過中國國民政府。

軍事上日本雖然同當時中國國民政府喺河北一直有小型衝突，但中國國民政府主要軍力都被蔣介石調咗去打中國共產黨軍隊。直到1936年，中國發生西安事變，中國國民政府嘅蔣介石先至認真開始將軍力用喺對抗日本對中國嘅侵略。

同時1936年，日本發生二二六事件，日本統制派得權，同時以陸軍為主嘅軍方高級人士得到勝利，就因為統制派以日本軍國主義為核心，日本軍國主義形式軍事對外侵略完全展開。因為蘇聯嘅軍力，日本關東軍放棄西進，改為南下完全發動侵略中國嘅戰爭。

戰爭初期，希特拉知道德國嘅最大敵人係法、英、蘇聯三國。希特拉一方面先避開唔同呢三個國家一齊打，一方面就軍事侵佔德國附近嘅弱國，另一方面外交上特別先同英國以及蘇聯保持和平。希特拉動用嘅係遠交近攻嘅策略。

當大家估計德法大戰就開始時，1940年4月德國就反而進佔丹麥同挪威。英法兩國雖然都出兵支援丹麥同挪威，但都不敵德國而要撤退。德國喺法國邊境先保持小型衝突嘅戰略好成功，因為攞咗丹麥同挪威就可以完全保障德國本土同埋瑞典嘅鐵礦供應，對軍事生產有利，反而德法邊界只係戰壕，對德國嚟講，遲的先進攻都唔怕。

1940年6月14號，德軍佔領巴黎，到咗6月22號，短短一個半月，法國大部份地方被佔領，6月25號，法國簽署停戰條約，法國東北同南部有三分二土地由德軍管理，剩低三分一由德國嘅傀儡政府維希法國政府管理，法國政府同法軍亦撤退到英國，法國本土就只有剩餘遊擊隊以及地下組織對抗德國。

法國投降之後，德軍重未登陸到英國，希特拉決定以眲英軍為名，調兵到東線，發起巴巴羅薩行動，史太林信以為真，並未注意呢個舉動。1941年6月22號，德國同埋佢嘅盟友向蘇聯宣戰。好快，東部波蘭、烏克蘭、白俄羅斯等地被德軍閃擊佔領，但最終因為秋季嘅泥濘道路同嚴冬所障礙。

大戰以諾曼第登陸戰最為人熟悉。經過周密嘅計劃同埋充足準備，加上充分合作，將士奮勇，15.6萬人嘅盟軍晌1944年6月6號由諾曼第呢個缺口登陸。另一方面，德國亦喺進攻蘇聯嘅東面戰事出現疲態，從此德國陷於東西夾擊，腹背受敵嘅局面。

1937年11月，日軍攻佔上海。1937年12月13號，日軍攻佔中國國民政府首都南京，進行屠殺、強姦以及縱火搶掠，有30萬以上平民同戰俘被屠殺，中國歷史入面稱之為南京大屠殺。南京國民政府將主要政府機構搬去武漢，又有計劃以重慶為大後方根據地。

呢個時間，日本軍佔領上海以及南京一帶長江三角洲地區同佢哋一直佔領嘅華北地區唔相連。日本軍力大部份已投入中國地區，可以再投入兵力唔多，軍方希望快啲完全控制中國，要蔣介石投降，但蔣介石唔接受，呢個情況令日本軍方急於打通中國徐州。

1938年1月至5月，中日兩方喺江蘇徐州打攻防戰，其中台兒莊戰役第一次出現日軍重大傷亡。雖然一場戰役唔可以改變戰局，但就証明咗打低日軍並唔係冇可能。6月日軍攻佔徐州。同期1938年2月15號開始，日軍開始用轟炸機戰略轟炸重慶，歷史叫重慶大轟炸。

1939月6月開始，日軍向武漢進攻，當時中國國民政府軍聯同中國共產黨軍隊一齊防守武漢地區，歷史上稱為武漢保衛戰，係中國抗日戰爭入面中國同埋日本最大嘅會戰，1939年10月日軍攻佔武漢，中國國民政府將主要政府機構搬去重慶。

1939年10月後，中國國民政府軍隊同中國共產黨軍隊喺中國華北晉南地區發動游擊戰，呢次中國共產黨叫做百團大戰，以日軍成功打擊游擊戰完結。呢次戰爭雖然唔係改變中日戰局好多，但就引起中國共產黨內部人事、軍事及發展方向嘅討論。

喺1905年日俄戰爭日本海軍打贏咗之後，日本海軍雖然大力開發軍事科技，建造船艦，但日本海軍就因為無戰場，完全無戰績，日本海軍幾十年成為協助陸軍同關東軍嘅角色，係日本國內權力唔及日本陸軍，特別係關東軍，日本海軍一直等待一展實力嘅機會。

1940年，法國本土面對德國嘅入侵，無力保護佢嘅法屬印支半島殖民地。法屬印支半島包括而家嘅越南、柬埔寨同埋老撾。9月中，日本用外交手段要求德國傀儡維希法國政府畀日軍喺印支半島活動，日本又唔畀佢用鐵道，目的係唔畀印支半島向中國運輸物資，之後日軍更加控制埋印支半島嘅機場同港口。

偷襲珍珠港同一時間左右，日本喺12月7號同時自印支半島向泰國同埋英屬馬來亞進兵。偷襲珍珠港後第二日，香港保衞戰爆發，12月25號(黑色聖誕）香港淪陷。港英總督楊慕琦向日軍投降。當日，日軍喺香港赤柱對醫院嘅病人進行屠殺。

1942年1月31號，英軍喺馬來西亞半島完全失利，退守新加坡。2月9號，日軍向新加坡進兵。2月14號，日軍喺新加坡進行亞歷山大醫院屠殺。2月15號，即係華人農曆新年嘅一日，英軍軍官Lt. Gen Percival向日軍投降。

喺控制印支半島後，如果日本繼續南下，佢哋自覺會直接同一早已經擁有太平洋制海權利益嘅美英等國開戰，加上美國開始對日本進行石油禁運，影響日本經濟同工業生產，日本海軍於是用咗佢哋海軍大臣山本五十六嘅計劃，由海軍中將南雲忠一為司令，進行一次針對美國太平洋艦隊嘅完美海上攻擊。

呢個係二次大戰嘅扭轉點，喺1941年12月7號7點55分，日本偷襲珍珠港，摧毀咗美國太平洋艦隊40幾隻戰艦、450架飛機。偷襲入面有成4500個美軍傷亡。之後嗰日，美國總統富蘭克林羅斯福晌華盛頓宣佈向日本正式宣戰，係美國正式參與大戰。

冇幾耐，英國、中國、澳洲、紐西蘭、加拿大等等廿幾個國家紛紛對日本宣戰，泰國喺1942年1月對美、英宣戰。歐洲方面，德國同意大利喺1941年12月11號同美國開戰，德國嘅盟友匈牙利、羅馬尼亞、保加利亞、同佢嘅傀儡亦同美國開戰，太平洋亦成為歐洲之外，另外一個戰區，一次真正嘅「世界」大戰已經爆發咗。

1942年6月4號喺太平洋中間，兩個只有佔地7.7平方公里嘅中途島附近海域發生咗一場海戰，成為美國反擊日本聯合艦隊嘅轉戾點，美國以企業號、大黃蜂號同埋約克鎮號打沉日本赤城號、加賀號、飛龍號、蒼龍號等四艘航空母艦，重創大日本帝國海軍。

1944年，美軍攞咗塞班島後，開始對日本本土進行大轟炸，其中東京喺1945年3月9號夜晚，俾美軍三百幾架轟炸機用燃燒彈大轟炸，當中東京東部全區被燒，火焰高至15000米，形成火焰颱風。日本政府話有八萬人死，一百幾萬人冇咗屋企。

喺1945年7月美國已經要求日本無條件投降，日本呢段時間重係以有條件停戰同美國傾談判條件，而唔係無條件投降，同時美軍發現日本九州部署嘅軍隊數目大過佢哋之前估計，美國總統杜魯門同埋軍方都擔心如果派兵登陸九州，美軍傷亡會好大。

就喺呢個時間，美國曼哈頓計劃向美國政府報告原子彈研製成功，當時美國總統同埋軍方只係知道原子彈係一個大炸彈，一個炸彈掟落去就好過用成隊轟炸機掟一堆炸彈，其實嗰陣時曼哈頓計劃成員自己對核攻擊會係點，原爆輻射嘅影響係完全唔清楚，喺只係分析用原子彈炸城市比較快、比較方便同唔需要美軍陸兵登陸九州因素下，美國總統杜魯門同埋軍方決定掟原子彈攻擊日本城市。

有關戰爭所導致嘅總傷亡人數各方估計都唔同，因為好多人係因故死亡後並冇留下相關記錄。絕大多數資料估計大概有6,000萬人喺戰爭中喪生，其中包括大概2,000萬名士兵同4,000萬名平民，其中好多平民分別死於傳染病、飢餓、大屠殺、轟炸同蓄意嘅種族滅絕政策。

根據估計，損失最大嘅蘇聯喺戰爭中失去近2,700萬人，其中包括有870萬名軍事人員同1,900萬名平民喪生。其中因軍事行動而喪生最多嘅民族係5,756,000人死嘅俄羅斯人，排第二嘅民族就係損失1,377,400人嘅烏克蘭族，平均每四名蘇聯公民就有一人喺第二次世界大戰中喪生或者擊傷。

而以第二次世界大戰嘅傷亡比例嚟講，軸心國集團喪生人數大概佔15%，而剩餘嘅85%就係同盟國部隊嘅喪生人數。後者主要係蘇聯同中國嘅人民，其中好多人係由於德國同日本部隊喺被佔領土實施嘅戰爭罪行所導致嘅。根據估計大概有1,100名至1,700萬名平民直接或者間接死於納粹思想嘅政策中，其中包括大概有600萬名猶太人因而遭遇系統性嘅種族滅絕式大屠殺，另外重有500萬名羅姆人、同性戀者、斯拉夫人以及其他種族同少數族群都遭到殺害。

此外南斯拉夫烏斯塔沙就同軸心國集團合作殺害大量作為少數民族嘅塞爾維亞人、羅姆人同猶太人，而喺戰爭結束後克羅地亞平民就對此展開報復。另外大概有300萬到1,000萬名中國平民喺日本佔領地區下遭到部隊殺害，其中最出名嘅事件係南京大屠殺，有幾十萬名中國平民被殺。

軸心國部隊係第二次世界大戰中亦有限度使用生物同化學藥劑，例如意大利軍方喺第二次意大利埃塞俄比亞戰爭嘗試投入芥子氣作戰，而大日本帝國陸軍亦喺同蘇聯嘅早期衝突、入侵並佔領中國嗰時用武器協助作戰。此外德國同日本亦針對平民施放藥劑嚟測試武器效果，喺某啲情況下亦喺戰俘身上進行實驗。

雖然好多軸心國嘅違法行為陸續被送往世界上第一個國際法庭進行審判，然而同盟國部隊喺第二次世界大戰期間亦犯咗好多戰爭罪行。包括蘇聯實施嘅強硬人口轉移政策，以及美國針對日裔平民所進行嘅拘留作法，而喺嚴責行動亦令大量民眾生命受到威脅。

喺納粹大屠殺中主要有600萬名阿什肯納茲猶太人遭到殺害，另外喺蓄意滅絕計劃亦導致200萬名波蘭人民以及400萬名包括身心障礙、精神病患者、蘇聯戰俘、同性戀者、共濟會成員、耶和華見證人同羅姆人等「唔值得生存嘅生命」遭到殺害。

而除咗納粹統治下設立嘅集中營導致大量人員遭到殺害，而古拉格喺各地設立嘅勞動營亦導致德國戰俘以及包括波蘭、立陶宛、拉脫維亞同愛沙尼亞等佔領區公民喪生，甚至一啲蘇聯公民亦都因為被懷疑同納粹主義有關而遭到迫害。

而日本所設立嘅戰俘營同勞改營亦有極高嘅死亡率，根據遠東國際軍事法庭嘅調查發現西方囚犯嘅死亡率高達27.1%，其中美國戰俘甚至有37%嘅死亡率，呢個比例甚至比美軍遭到德國同意大利俘虜者嘅死亡率重要多7倍。

喺日軍轟炸珍珠港後，1942年2月19號羅斯福簽署咗9066號行政命令，容許政府強制將幾千名居住於美國嘅日裔、意裔、德裔移民強制搬離夏威夷等重要地區。隨後美國同加拿大政府陸續下令拘留150,000名日裔美國人，另外有14,000名意大利裔同德裔美國人同樣為咗安全理由而被迫拘留。

中華民國政府係中華民國嘅各級政府，佢個歷史最早可以追溯番去到1911年喺武昌創立嘅中華民國軍政府，之後經歷過南京臨時政府、北京臨時政府、北洋政府、國民政府呢啲政權好多次嘅更替。而家喺臺澎金馬嘅中華民國政府體制，係基於1947年實施嘅《中華民國憲法》、同埋喺1991年第一次制定嘅《中華民國憲法增修條文》，主要分做中央政府、地方政府兩個層級。

投票嗰日由外蒙古喀爾喀四部、科布多再加埋18個盟部以戶為單位，所有夠18歲以上唔分男女都可以投票。投票係用記名投票，喺「贊成」同「唔贊成」兩個格仔入面劃線。投票工作喺10月20號午夜就搞掂。以往屬於外蒙古嘅唐努烏梁海係之前就已經畀蘇聯食咗。

佢嘅起源可以追溯到1776年英屬嘅13塊北美殖民地嘅獨立宣言。由1776年開始響英國統治底下獨立出嚟之後，美國1789年就成為統一嘅聯邦共和國。經過二百幾年嘅發展，美國已經響經濟、政治同埋軍事實力各方面都好過佢以前嘅宗主國同埋任何其它國家。

俾歐洲人殖民化之前嘅美國早已經有好多文化入咗去，包括西南面嘅阿那薩斯同東面嘅阿登那文化等等。喺呢啲文化當中，有部份係好着重要定居落嚟，同埋要生多啲子孫嚟作為勞動力。所以早喺公元前二千五百年，美國東部就已經可以靠當地土生嘅太陽花等等，而發展出獨立發展嘅農業。

古巴係成個美洲唯一社會主義國，雖則佢畀美國長期經濟封鎖，但古巴國民嘅生活水平一路都發展得唔錯，有78.3歲嘅預期壽命、99.9%嘅識字率同埋接近1.8公頃嘅人均生態足跡，令佢嘅人類發展指數多年以嚟一路維持住高水平，但係佢同其他一黨制嘅國一樣，言論自由同人權受到比較大嘅限制。

埃及，國家全名埃及阿拉伯共和國，係喺亞洲西南同非洲東北交界一個國家，大部份地區喺非洲，蘇彝士運河以東嘅西奈半島就喺亞洲。東面有紅海，東北係以色列同巴勒斯坦，南面係蘇丹，西面係利比亞，北面係地中海。總面積 102萬平方公里。

紅海係非洲東北面同阿剌伯半島之間嘅海，東南面連住亞丁灣同阿剌伯海，西北面經蘇彝士運河去地中海。呢個海喺1869年嘅蘇彝士運河開通咗之後，重變咗大西洋、地中海同印度洋之間嘅交通要道。另外，呢個海係世界上最鹹嘅海。

加上附近又冇河流流入呢度。所以喺通去大洋嘅水路嗰度有石林島同水底岩嶺，唔單止大洋入面稍微淡嘅海水好難入嚟，相反比較鹹嘅紅海啲水都好難流到出去。有科學家研究過海底嗰度重有幾個大嘅帶有岩漿嘅熱窿響度。由於岩漿加熱咗周圍嘅岩石同海水而出現咗深層海水嘅水溫重高過表面嘅海水溫度。

法國，又叫法蘭西，正名叫法蘭西共和國，係歐洲一國。除咗歐洲部份之外，佢重有好多海外屬土。法國本土喺地中海同英倫海峽及北海之間，由萊茵河伸展到大西洋。法國人叫佢本土做L'Hexagone，皆因佢本土似六角形咁解。

法國同比利時、盧森堡、德國、瑞士、摩納哥、安道爾同埋西班牙接壤嘅。因為法國有海外屬地，所以佢又同巴西同蘇里南、荷屬聖馬丁接壤。而北面嘅英國同法國雖然無接壤，但係喺英倫海峽之中，有一條英法海底隧道連接住英國同埋法國。

法國人嘅祖先就係居住喺今日嘅意大利、比利時、法國、荷蘭、德國、萊茵河北部嘅高盧人。佢哋喺古羅馬時代，俾羅馬政府視為野蠻人。佢哋亦都有過反抗羅馬軍團入侵嘅光榮歷史，但最後都打唔過羅馬軍團。法國同埋其他歐洲北部嘅地方最後都成為羅馬帝國嘅領土。

喺十四世紀至十五世紀期間，法國同英格蘭因為法國國王嘅繼承權嘅紛爭而爆發咗一場持續成百幾年嘅戰爭，呢場戰爭就係所謂嘅英法百年戰爭。喺呢場戰爭嘅初期同埋中期，法國軍隊不斷失利。而英格蘭軍隊就愈戰愈勇，佔領咗大半個法國。

貞德喺呢場戰爭入面亦不負所託。英格蘭軍隊本身擁有極大優勢，奧爾良呢個城市畀佢哋佔領只不過係時間問題。但係當貞德同埋佢嘅部隊只係用咗九日時間，就將英格蘭人趕走。成功解除英格蘭人對奧爾良城嘅封鎖。跟住，愈來愈多本身反對貞德嘅法國將領，都轉而支持貞德，貞德支軍隊嘅人數愈來愈多。

佢嘅部隊成功創出一次又一次嘅輝煌戰績。但喺一四三零年五月二十三號嘅一場小戰鬥入面。貞德畀勃艮第人俘虜。勃艮第人將貞德交畀英格蘭人。英格蘭人對貞德進行一次又次一次唔公平嘅審判之後，最後對貞德作出十二條指控。

一四三一年五月三十號，英格蘭人判處貞德火刑，呢場火刑喺盧昂進行。貞德就咁離世，離世嘅時候只有十九歲。但亦因為佢嘅死，激起法國人嘅鬥志。喺佢離世之後二十二年，法國人成功將英格蘭人趕出法國。百年戰爭因為法國贏咗而結束。

法蘭西第一共和國只係運作咗幾年，拿破崙喺一七九九年靠霧月政變得到法國控制權，後來做埋皇帝。之後法國一路擴張，差唔多吞晒成個歐洲大陸，而歐洲多國亦結盟同法國打過，直到一八一四年歐洲多國打贏法國，拿破崙被放逐，喺法國大革命冇咗江山嘅波旁王朝復辟為止。

一八三零年，波旁王朝再次被推翻，之後嘅七月王朝亦只係維持咗十八年，就俾法蘭西第二共和國取代。一八五二年，拿破崙個姪拿破崙三世建立法蘭西第二帝國，一八七零年法國喺普法戰爭打輸畀普魯士，法國第三次成為共和國。

踏入二十世紀，法國參與過兩次世界大戰，其中喺第二次世界大戰期間法國打輸畀軸心國，並分裂成德國佔領區同埋同軸心國合作嘅維希法國，直至軸心國打輸場仗。一九四九年，法國第四共和國成立，一九五八年再變成今日嘅法蘭西第五共和國。

係中國探月任務嫦娥工程第二階段嘅衞星之一，用嚟進行世界首次月亮背面勘察。2018年5月，通訊中繼衞星「鵲橋」發射到地月拉格朗日L2點附近嘅Halo軌道。機械人著陸器同「玉兔二號」探測器嚮2018年12月8號發射，並嚮2018年12月12號進入環月軌道，2019年1月3號喺月亮背面實現咗首次軟著陸。

維基媒體基金會，簡稱維基媒體，係負責維基百科、維基詞典、維基語錄、維基教科書、維基文庫、維基物種、維基新聞、維基共享資源、In Memoriam 9/11同Nupedia計劃嘅非營利組織，喺美國佛羅里達州註冊，由Bomis公司嘅CEO占美威爾士喺2003年6月20號宣佈成立。

萬葉假名係一種古老嘅書寫系統，用嚟寫上古日語嘅。萬葉假名做嘅係直接借用漢字嚟去標示想寫嘅音節，係史上第一套做到直接噉表達日本話發音嘅書寫系統。萬葉假名亦係史上第一款假名，起碼可以追溯到去 7 世紀中嘅奈良時代。

由大約 5 至 6 世紀起，日本開始同古代嘅唐人大規模噉進行文化交流，受漢語影響得好犀利，亦都全面引入漢字。噉好自然嘅係，開始有日本人嘗試用漢字嚟書寫日本話。由 7 世紀嘅奈良時代開始，日本列島嘅人就開始大規模噉用漢字寫佢哋嘅語言，淨係攞漢字嘅音唔理啲漢字嘅意思，即係例如

腓尼基字母係腓尼基人用嚟寫腓尼基文嘅一套字母，喺公元前1000年出現，由原始迦南字母演化出嚟，而家嘅希伯來字母、阿拉伯字母、希臘字母、拉丁字母爾啲字母，都可以追溯到腓尼基字母。腓尼基字母同希伯來字母、阿拉伯字母一樣，都係輔音音素文字，冇代表元音嘅字母或者符號，一個字點讀要由上下文推斷。

基里爾字母，又叫做斯拉夫字母、基利爾字母、基立爾字母，係喺斯拉夫語族大多數民族入邊通行嘅字母書寫系統。喺2011年，用呢套字母系統做標準書寫形式嘅語言，講嘅人口就有差唔多2.5億人，佢仲係歐洲第三多人用嘅字母，排喺拉丁字母同希臘字母後面。

基里爾字母源於格拉哥里字母，而格拉哥里字母脫胎自希臘字母，基里爾字母普遍認為係由基督教傳教士聖基里爾同聖梅篤丟斯喺9世紀為咗喺斯拉夫民族傳播基督教方便所創立嘅，俾斯拉夫民族廣泛採用，因此有時亦都叫做斯拉夫字母。

喺1930年前後，蘇聯為其國境入邊好多忌少數民族改革文字，用基里爾字母替代原來忌少數民族文字字母，所以而今原來蘇聯國境入邊好多民族文字用基里爾字母。其中使用人口較多忌語言有哈薩克文、塔吉克文、吉爾吉斯文、維吾爾文、巴舒閣文、楚華殊文、車臣文、卡白達文、馬里文、阿華勒文、烏德穆勒特文等。

阿塞拜疆文、格魯吉亞文、土庫曼文、烏茲別克文等文字曾經用基里爾字母改造，喺脫離蘇聯獨立之後又恢復返自己原來忌文字。喺俄羅斯聯邦入邊，車臣共和國用忌車臣文同韃靼斯坦共和國用忌韃靼文，原來念著改寫拉丁字母，但係俾蘇聯同俄羅斯政府阻著。

而英文入面嘅「language」，詞源就嚟自古法文入面嘅「langage」。古法文呢個字嘅詞源係拉丁文嘅「lingua」。順帶一提，「lingua」一詞亦都係英文入面「linguistics」嘅字源。

手語係其中一個以視覺同空間為主導嘅語言形式，以唔同嘅手勢同面部表情嚟傳意，相對於口語以口部同聽覺嚟溝通。手語係一種擁有完整語音系統、文法嘅自然語言。唔同地方會有自己嘅手語語言，例如美國用嘅係美國手語，而香港就係用香港手語。

手語嘅字詞建構係基於手形，手勢嘅位置，動作同手掌方向。而手語同時會牽涉到一啲非手勢元素，口部嘅動作，眉毛、眼睛同個鼻嘅活動等等都會影響手語嘅語義或者語法。同一個手勢喺唔同語言可以代表唔同嘅意思。手語有語法亦都有時態變化，例如台灣手語同美國手語一樣都以膊頭或者係手掌做分界點，用手勢喺空間上嘅唔同嚟分辦出句子入面唔同嘅時態。

書寫系統係指用字形呢種視覺方法嚟將語言寫出嚟。對書寫系統最早嘅研究源於 1952 年。因為書寫系統得嗰大約 5,000 至 6,000 年歷史，而相比之下，口語同人嘅心靈早喺文明之前經已存在－比起口語同心靈，書寫系統喺好後先開始出現。

最早期嘅人類大約喺公元前 20,000 年前仲未有系統化嘅書寫系統嘅時候，經有有嘗試喺洞穴嘅牆上面畫畫，或者喺大約 10,000 年前用畫畫嚟記事。大約喺 5,000 年前，人類文明先有最早期嘅楔形書稿。

象形文字以類似繪畫嘅方式嚟書寫，被視為係古代嘅繪畫藝術傳統嘅延伸。而通常當大部份人用類似嘅符號繪畫嚟表達同樣嘅意義嘅時候，繪畫就會被視為象形文字。而當象形文字發展成一個固定嘅象徵形態嘅時候，就可能會變成意表文字。

字母利用符號分割語音。當中最出名嘅就係羅馬字母、古英文字母同斯拉夫字母等。拉丁字母有23個字母，而現代羅馬字母就有26個。通常喺羅馬字母入面，一個字母對應住一個音素。不過以上嘅講法有不確定性同多重對應嘅問題，例如拉丁字母喺語音上面可以對應阿爾巴尼亞語嘅、巴斯克語嘅、英文嘅、法文嘅、德文嘅、葡萄牙文嘅、西班牙文嘅同普通話拼音嘅。

語素文字嘅形態同佢嘅意義通常都有分別。漢文字係當中最出名嘅語素文字，雖然有啲漢文字發展自象形文字，不過好多字詞實際上同圖案無關，所以就唔完全係意表文字。另外最早有記錄嘅語素文字係楔形文字。米索不達美亞嘅蘇美爾人就係其中最早用楔形物喺黏土板上面書寫嘅文明。

人類語言係有一個好奇妙嘅結構，當中既有共通點亦有各自嘅特點， 人類學習語言嘅原理目前係未能徹底掌握到，仲有思維同語言嘅關係等都係有著謎團，而只可以提出一啲假設。研究人類語言最好嘅途徑係儘量多比較唔同嘅語言。

早期嘅語言哲學研究大多同語法或古希臘哲學有關，大多有探討語言嘅意義同語言與心靈之間嘅關係。柏拉圖嘅克拉底魯篇就探討咗語言本身有無自有意義嘅問題。而春秋時代嘅名家《公孫龍子．白馬論》都討論咗名詞意義嘅問題。

而古代同哲學無關嘅語言學家好多時候着重於語法。最早嘅古代語言學家一般被認為係第一個有記錄嘅梵文語法學家巴尼尼，佢同時都被認為係第一個描寫語言學派嘅學者。另外雖然亞里士多德嘅文本未有實証基礎，但係佢都對文體學、語法學、語用學同語言邏輯有一定貢獻，後世嘅認知語言學亦有受佢嘅理論所啟發。

人類語言最初嘅形態究竟係咩已經無從稽考，不過唔同學科對此都有所研究。喺1866年嗰陣因為依一個命題嘅推測成份過重而俾巴黎語言學學會禁止研究。但現代各學科對人類語言嘅起源研究都開始復興。科學家對鏡神經細胞嘅發現係其中一個神經語言學喺研究人類語言起源嘅轉捩點。

一般而言語言嘅演化無分優劣，喺複雜程度同表達嘅能力上大致一樣。例如中古英語同現代英語嘅文法、用詞雖然唔同，但係都同樣有各自嘅語法、音韻同詞彙。認知科學家平卡同心理學家布朗晤有提到現代科學早期對人類語言起源嘅探究受達爾文嘅進化論影響極深。

不過依類理論雖然有後期科學家同語言學家研究，但係當時抹拿所提出嘅理據一般未有實証。而佢所研究嘅題案，例如人類早期嘅語言學習同模仿嘅神經生物學同進化論基礎現時都有學者研究。而杭士基所倡導嘅普遍文法嘅語言學理論就建基人類有獨立於知覺經驗之外與生俱來嘅語言能力嘅理論基礎去解釋語言起源。

考古學發現，人類喺大約十萬年都未進化出現代人類所擁有嘅聲道，並無可能發出現代人類講嘢嘅聲音頻率。所以佢哋認為早期嘅人類係以語速、語調等方式嚟補充元音同輔音不足嘅問題，甚至有一啲語言學家提出早期人類可能先係使用手語之後先改變渠道轉為用口語。

同人類喺基因上相似同源嘅猩猩雖然無辦法學口語，但係就可以學習手語。最早喺1930年代已經有學者嘗試教猩猩同人類用手語溝通。學者喺教育猩猩用手語嘅時候發現，猩猩嘅早期手語習得詞彙量方面同一般人類2.5至4.

早期嘅語言學家視語言嘅系統為符號嘅運用。對雪緒嚟講，語言係二元嘅系統，主要可以分為能指同所指兩部分。能指喺索雪嘅語言學上代表緊語言符號。能指本身係一啲無意思、無意義嘅嘅符號，而所指就係能指所指向嘅意義所在。

含意係獨立於字詞嘅意義本身，係外在嘅意義。含意會喺人閱讀或者聽到句子嗰陣俾人構造出嚟，所以雖然「日頭嘅星星」同「夜晚嘅星星」指嘅都係金星，但係因為句子有唔同嘅含意，所以兩個句子就可以表達到兩個唔同嘅意思。

一個字或者一段句子如果有多過一重意義嘅話，依個短語或句子就即係有歧義。歧義可以喺字詞或者句子上以唔同形式出現。詞彙歧義代表緊一個字出現咗超過一種嘅意義，例如粵語入面嘅「撈」可以指去「工作」或者煮食上嘅攪拌動作。

另一類歧義因為牽涉到句子結構，所以被稱為結構歧義或者係語法歧義。粵語中最出名嘅語法歧義例子就係「兒子生性病母倍感安慰」。依句可以被解讀做「個仔生性做人，令到有病嘅母親感到安慰」，或者「個仔生性病，令到母親感到安慰」。

腦部係各種認知功能嘅中心。一隻動物嘅腦部會接收外界嘅資訊，並且由呢啲資訊加埋記憶同決策等嘅認知功能決定要採取乜嘢行動，包括講嘢嗰陣一個人對於「跟住要講乜」嘅判斷都係認知過程嘅一部份。神經語言學係神經科學同語言學嘅一個交界領域，專門研究腦部同語言處理之間嘅拏褦。

任何語言喺唔同嘅語言群體都有可能有一定嘅差異。而依種差異有時候可能會俾規範派語言學家認為係唔啱文法，但係現代嘅描述派語言學家就認為所謂嘅「唔啱文法」嘅句子，其實都有一定嘅規則存在。專門研究社會上嘅語言差異嘅語言學分支就係社會語言學。

喺語言學上，地域方言係一種以地域嚟界定嘅語言形式。方言嘅英文「dialect」嘅字源可以追溯到古典希臘文，解做文本、會話、講嘢嘅方式等等。現今嘅「方言」同「標準語」喺語義上面係一個相對嘅概念，不過實際上大家都只係一種方言。

而音韻學上嘅語言變化就通常叫做口音，不過有時候口音都有一啲獨特嘅語法差異。例如非裔美國口音就有語法上嘅雙重否定。語言學家一般用可唔可以互相理解又即係互通度嚟分辨方言。例如喺中文，雖然粵語被認為係一種中文嘅方言，但係未學過嘅人通常都冇同官話使用者互相溝通嘅能力。

社會方言係一種因為社會身份同所屬群體嘅唔同而展現出嘅語言變化。社會方言可以根據社會階級、性別、年齡、族裔等因素被劃分。早期嘅美國社會語言學家拿布夫就以教育水平、職業同收入嚟分辦60年代紐約市嘅社會階層然後再做語言學分析。

我哋好多時候喺字典睇到嘅，喺學校學嘅字詞嘅讀音寫法都係被標準化嘅語言。我哋主要會喺書面嘅情況、政府嘅官方文字、電視台或電台等地方見到或者聽到標準語。但係現實上好多社會群體都有自己獨特嘅用詞、讀音同文法，所以標準語只係一種方便教學、方便大眾喺唔同情況都可以互相理解嘅語言種類。

而依一啲社會方言上嘅變化可能都會顯示出社會階級、工種同教育程度，甚至可能會造成社會偏見同階級歧視嘅問題。英國作家蕭伯納嘅劇作《賣花女》就係講一個講Cockney口音嘅賣花女學習象徵上流階層嘅標準英音嘅故事。

喺美國，通用美式英語作為一個廣泛喺媒體、新聞報導中使用嘅口音，就係一種社會性嘅分類。依一種「標準語」俾白人為主嘅中產階級使用。而其他美國嘅英文方言，例如非裔美國口音好多時候就會喺刻版印象認為係一種社會底層所使用嘅語言。

洋涇浜語係一種因為唔同嘅歷史同政治因素引起嘅大規模語言接觸而出現嘅語言使用方式。洋涇浜語通常借用咗好多外來語嘅字詞，但係就缺少咗一般語言嘅複雜文法。一般洋涇濱語無母語使用者，使用嘅情況受好大限制。但洋涇浜語繼續發展，就會轉成克里奧爾語。

克里奧爾語有完整文法結構，而且雖然啲字詞大多都係借用詞，但係文法上就可以作為母語喺一般情況使用。例如夏威夷克里奧爾語就係因為夏威夷人同英語國家人頻繁接觸由洋涇濱語進化成克里奧爾語。而海地克里奧爾語亦都因為過去嘅法國殖民同奴隸制度由洋涇濱語進化成完整嘅克里奧爾語。

人造語言比起其他好似英文咁嘅自然語言，係一種有意識地自創嘅語言。最出名嘅人造語言有世界語、托爾金喺《魔戒》系列入面自創嘅精靈語、《星空奇遇記》入面嘅克林貢語同《冰與火之歌》嘅瓦雷利亞語等。其中世界語已經發展為有作為母語使用者同社群，大約有2百萬人用嘅語言。

一套字母，通常叫字母，亦有文之字母，由單隻字母組成。而單隻字母係拼音文字嘅最子記綠單位。一套字母用喺啲文度，呢種文用成套字母寫成。粵語白話文唔係拼音文字，所以係冇字母，佢係用字做記綠單位。粵語拼音只係一套符號。